ગત સપ્તાહે અમદાવાદ મ્યુનિસિપલ કોર્પોરેશન ''નાગરિક સન્માન''ની પરંપરા ભૂલી ચૂક્યું છે તેના અંગે વાત કરી હતી. આ લેખ સંદર્ભે શહેરના ઘણાં અગ્રણી નાગરિકોએ એવો મત વ્યક્ત કર્યો હતો કે, મ્યુનિસિપાલિટીએ પુનઃ આ પરંપરા શરૂ કરવી જોઇએ અને તે કોનાથી શરૂ કરવી તે નામોની યાદી પણ આપી હતી. ઘણાં વાચકોના અભિપ્રાય જોતાં એવું લાગે છે કે, મ્યુનિસિપાલિટીએ આ પરંપરા પુનઃ શરૂ કરવી જોઇએ અને આ માટે વાચકોએ મોકલેલા કેટલાંક નામો અત્રે પ્રસ્તુત કરું છું.